เมื่อวานเป็นวันไข่ตก วันนี้ตอนประมาณ14.45น. มีเพศสัมพันธ์แบบไม่ได้ป้องกัน ใช้การหลั่งนอกแทน และในแอพพลิเคชันแจ้งเตือนว่ามีโอกาสตั้งครรภ์สูง จะมีโอกาสตั้งครรภ์มั้ยคะ ไม่อยากกินยาคุมฉุกเฉินค่ะ
สวัสดีค่ะ การมีเพศสัมพันธ์ในช่วงที่วันไข่ตกนั้น ก็อาจจะเพิ่มโอกาสการตั้งครรภ์ขึ้นไปได้ และถ้ามีเพศสัมพันธ์แบบไม่ป้องกันด้วยถุงยางอนามัยหรือการใช้ยาคุมกำเนิดชนิดใดๆร่วมไปด้วยก็จะยิ่งมีโอกาสมากไปยิ่งขึ้น การหลั่งนอกยังทำให้ตั้งครรภ์ได้มากถึง 20%โดยหากมีเพศสัมพันธ์ไปแล้ว ยังไม่พร้อมตั้งครรภ์ การใช้ยาคุมฉุกเฉินอาจจะเป็นทางเลือกที่มีประสิทธิภาพในการลดโอกาสการตั้งครรภ์ ถ้าไม่ได้รับประทานยาคุมฉุกเฉิน ก็น่าจะมีโอกาสตั้งครรภ์ได้มากค่ะหลังจากนี้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ